Eden op ‘n mespunt! – Oudtshoorn Online
Eden op ‘n mespunt!
Slegs 15 uit 35 raadslede teenwoordig op kritieke tydstip;
Wessie van der Westhuizen dreig raad met regstappe
Oudtshoorn. 12 March 2013. 17h15. Wessie van der Westhuizen en Gert Niehaus moes vanmiddag se spesiale raadsvergadering verlaat omdat hulle betrek is by die ENS-verslag wat deur die raad oorweeg moes word.
Toe bly daar 32 van die 35 raadslede oor, want die nuwe DA-lid van Bitou is nog nie ingesweer nie.
Toe kry Hennie Floors van Mosselbaai borspyne. Toe is daar 31.
Toe is Cope se John Maxim, die DA se alliansie-vennoot, soek. Toe is daar 30.
Toe onttrek die ANC omdat hulle die prosedurale aanslag bevraagteken het. Toe is daar 17.
Icosa dros toe ook. Toe is daar 15.
Die vergadering het dus nie ‘n kworum (18) gehad nie en moes verdaag.
Geen besluit kon dus geneem word oor die ENS-verslag wat aanbeveel dat Van der Westhuizen en Niehaus vervolg word nie.
Boonop het van der Westhuizen ‘n prokureursbrief aan die raad oorhandig waarin hy dreig om die raad hof toe te sleep omdat die ENS-verslag nie tegnies korrek opgetrek is nie.
Kyk, die hele besigheid is vir my net te dik vir ‘n daalder.
Ek sien die sameswering so duidelik soos ‘n pitsweer op ‘n muggie se boud.
Ek sal môre volledig keel skoonmaak hieroor.
Intussen het ek die volgende sms’e gestuur:
Aan Theuns Botha – Wessie hou julle vir die gek, Theuns. Wat nou?
Aan Peter Roberts, die voorsitter van die Oudtshoorn DA-kiesafdelingsbestuur – Peter, wat gaan jy VANDAG doen aan die gebrek aan dissipline van jou koukuslid Wessie vd Westhuizen!? Ek verwag ssm ‘n publiseerbare antwoord.
Aan Van der Westhuizen – Wessie, ek het nou vir jou ‘n lang sms geskryf en dit toe uitgevee. Sies, man. Sies!
Soos ek vroeër vandag berig het, sou dit inderdaad ‘n volslae vermorsing van tyd gewees het om die narrespel te gaan bywoon het!
2013/03/12 2013/03/12 DB
← Wat ‘n gemors!
Eden: Wat nou!? →
2 thoughts on “Eden op ‘n mespunt!”
2013/03/12 at 20:52
2013/03/12 at 20:30
Wel, wel, wel. Hoe se die Engelse? Couldn’t organise a piss-up in a brewery. Fok Fanie, Wessie sit vir almal ore aaan. Sulke lang grys DONKIE ORE!!! Theuns is ‘n slapgattige nikswerd. Die DA se sterkman! Ha! Hy skrik vir sy eie skaduwee. Hy’s SWAK. SWAK,SWAK,SWAK!!! Hie hie hie. Die klein mannetjie kan waaragtig niks doen nie!!!!
SKOP SY GAT WESSIE. SKOP SY GAT!!!!!
Mense! Die DA ouens is een moerse grap.
Hiers ‘n bietjie raad vir jou Theunsie
Skuld Wessie nie dalk die DA geld nie? Jy weet mos hoe om te maak! Beweer net hy skuld geld dan fok die komputer hom op. Problem solved!
Dis een moerse grap. Ek lag my slap!
Praat van “mediocre white men…”